google/wiki40b huggingface dataset:
Knut Hamsun

Životopis

Prvé uznanie prišlo s čiastočne autobiografickým románom Sult (Hlad), ktorý bol vydaný v roku 1890. Opisuje v ňom šialenstvo mladého spisovateľa spôsobené hladom a chudobou. Využíva pritom prepracované psychologické monológy. Tento román je v mnohom predchodcom diela Franza Kafku a ďalších spisovateľov zo začiatku 20. storočia, ktorí sa tiež venovali problematike životných podmienok jedinca.
Hamsunovým majstrovským dielom sa stali romány Mystéria alebo Pan. Za román Požehnanie zeme dostal roku 1920 Nobelovu cenu za literatúru. Vo všetkých týchto dielach je ústrednou postavou osamotený hrdina, ktorý stratil dôveru k svojmu okoliu. Hrdina je nakoniec porazený spoločenskými pravidlami a sebeckosťou vďaka neodvrátiteľným zákonom víťazstva silnejšieho (Hamsun sa v tomto inšpiruje Nietzscheho filozofiou).
Vo svojich ďalších dielach sa Hamsun s obľubou venoval témam z nórskej prírody alebo najvnútornejšej ľudskej psychológie. Stal sa uznávanou osobnosťou celého Nórska, známou po celom svete.
Začiatkom druhej svetovej vojny začal Hamsun v pokročilom veku podporovať pronacistický režim nórskeho kolaboranta Vidkuna Quislinga. Na tomto jeho kroku mala významný podiel aj Hamsunova manželka. Hamsun sa postupne stále viac kompromitoval a strácal popularitu. Roku 1943 sa napríklad zišiel s Josephom Goebbelsom a venoval mu svoju medailu Nobelovej ceny. Hamsun sa stretol dokonca aj s Adolfom Hitlerom, ktorého sa pokúsil presvedčiť o potrebnosti odvolať ríšskeho komisára v Nórsku Josefa Terbovena. Po Hitlerovej smrti vyšli v novinách Hamsunove články, v ktorých bol Hitler nekriticky vychvaľovaný.
Keď skončila vojna, Hamsun bol najprv internovaný na psychiatrickej klinike a potom umiestnený v starobinci. Počas vyšetrovania Hamsunovho prípadu nórski lekári označili jeho psychické schopnosti za „trvalo oslabené“. Nakoniec bol za kolaboráciu odsúdený na pokutu 325 000 nórskych korún. 
Hamsun vyšetrovanie opísal v memoárovej knihe Na zarastených chodníkoch, vydaná v roku 1949, kde okrem svojej obhajoby dokazuje nadhľad a schopnosť sebareflexie. Po Hamsunovej smrti boli témy o jeho diele a živote na dlhý čas tabuizované.

Film

V roku 1996 natočil švédsky režisér Jan Troell filmovú biografiu Hamsun v hlavnej úlohe s Maxom von Sydowom, ktorý za stvárnenie Hamsuna získal niekoľko cien.
Ernolsheim-lès-Saverne

Poloha

Obec má rozlohu 10,94 km². Najvyšší bod je položený 422 m n. m. a najnižší bod 173 m n. m.

Obyvateľstvo

Počet obyvateľov obce je 600 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Moissac-Vallée-Française

Poloha

Obec má rozlohu 27,05 km². Najvyšší bod je položený 768 m n. m. a najnižší bod 256 m n. m.

Obyvateľstvo

Počet obyvateľov obce je 223 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Zámok La Bussière

Zámok La Bussière (franc. Château de La Bussière) sa nachádza v obci La Bussière v departemente Loiret, región Centre-Val de Loire, a patrí zámkom pri Loire.
Tehlový zámok zo 16. storočia má záhradu vytvorenú slávnym záhradným architektom André Le Nôtre.
Ženijné vojsko

Ženijné vojsko je súčasťou pravidelných armádnych síl, vojak slúžiaci u tohto druhu vojska je označovaný ako ženista alebo pionier (historicky sapér - z francúzštiny, tak aj v mnohých iných jazykoch). Toto vojsko je špecializované na plnenie zvláštnych pozemných úloh pomocou špeciálnej, tzv. ženijnej techniky. Ženijné vojsko nie je určené pre priame vedenie boja, ale k zaisteniu technických prostriedkov a stavieb podporujúcich alebo umožňujúcich činnosť bojových jednotiek. Úlohou ženistov je jednak práca s výbušninami, mínovanie a odmínovanie, ako aj budovanie opevnení, ciest, mostov, atď. Pri útoku často postupujú pred jednotkami, aby vytvorili priechody v mínových poliach, prípadne výbušninami ničili nepriateľské opevnenia.

Úlohy vojska

Medzi úlohy ženijného vojska patrí inštalácia vlastných a odstraňovanie nepriateľských zátarasov, ničenie nepriateľských krytov a opevnení prevádzkovo alebo strategicky nevhodných pre využitie vlastnými bojovými silami, ďalej zriaďovanie dopravných, presunových a zásobovacích ciest dočasného (provizórneho) alebo havarijného charakteru rýchle vystaviteľných, ako sú napríklad pontónové mosty a plavidlová preprava cez vodné toky. K činnosti vojska patria aj opevňovacie práce dôležitých objektov.
Hlavné úlohy jednotiek ženijného vojska možno rozdeliť na dve základné oblasti, ktoré sa však navzájom prelínajú.
Prvá oblasť ženijná bojová podpora v sebe zahrnuje úlohy a opatrenia zabezpečujúce vlastnú mobilitu vojsk, teda vojsk, ktoré podporujú. Sem možno zaradiť činnosti ako odstraňovanie nepriateľských zátarasov (mínové polia či nevýbušné zátarasy, závaly, barikády, blokády a stromové záseky). Ďalej zriaďovanie, opravy a údržbu ciest, zriaďovanie rôznych typov prepravísk, ako mosty na pevných či plávajúcich podperách, podvodné či brodové prepravisko.
Ďalej úlohy a opatrenia znižujúce mobilitu nepriateľa teda: ničenie mostov, komunikácií a cestných objektov, pokladanie mínových polí, ničenie domov, zriaďovanie stromových zásekov, sústav nevýbušných zátarasov, nástražných mín a pod.
Úlohy zabezpečenia bojaschopnosti vojsk sú treťou oblasťou bojovej ženijnej podpory. Sem patria činnosti súvisiace s opevňovaním vlastných vojsk, budovanie okopov, krytov, opevnených skladov munície, výstavbu základní pri hrozbe náhleho napadnutia nepriateľom. Úlohy všeobecnej ženijnej podpory v sebe zahrňujú množstvo variabilných činností, napr. budovanie prístavov, letísk, opravy letísk, maskovanie, klamanie, priama bojová podpora (nasadenie ženistov ako jednotiek mechanizovaných) a pod.

Činnosť vojska

Ženijné vojsko plní úlohy samostatne alebo v súčinnosti s inými druhmi vojsk. V dobách mieru plní úlohy spojené s civilnou ochranou a pomocou pri katastrofách prírodného alebo iného charakteru.
Ekbasos

Ekbasos (starogr. Ἔκβασος – Ekbasos) je v gréckej mytológii syn argejského kráľa Arga a jeho manželky Euadné, dcéry riečneho boha Strymóna.
Antický autor Apollodoros uvádza, že Argov syn Ekbasos mal troch bratov Peirasa, Epidaura, a Kriasa, ktorý po smrti otca nastúpil v Argu na trón. Ekbasov syn Agénor sa stal otcom stookého pastiera Arga, ktorý vynikal neobyčajnou bdelosťou.
Podľa Pausania argejský kráľ Argos mal len dvoch synov, Peirasa a svojho nástupcu Forba.
Oklahoma City

Oklahoma City je hlavné a najväčšie mesto amerického štátu Oklahoma a sídlo Oklahoma County. Bolo založené v roku 1889, jeho rozloha je 1 608,8 km² a žije tu vyše 530-tisíc obyvateľov. Je známe predovšetkým vďaka svojim okolitým vidieckym oblastiam.
Oklahoma City bolo miesto teroristického útoku v roku 1995. Tento bombový atentát bol po 11.septembri druhým najväčším teroristickým útokom v Spojených štátoch.
Lee Aronsohn

Lee Aronsohn (* 15. december 1952) je televízny scenárista a producent, ktorý napísal niekoľko veľmi úspešných sitkomov, ako Love Boat, Who's the Boss?, Murphy Brown, Grace Under Fire, Cybill a Teória veľkého tresku.
V roku 2003 spolu s Chuck Lorreom vytvorili ďalší veľmi úspešný sitkom Dva a pol chlapa, pre ktorý Aronsohn napísal aj pôvodnú hudbu. Okrem písania scenárov bol Aronsohn aj výkonný producent pre niektoré epizódy a v roku 2006 jednu epizódu aj sám prvýkrát režíroval.
Hyperonymum

Hyperonymum je nadradený pojem.
K slovu jablko sú hyperonymy napríklad slová ovocie, predmet alebo potravina. K slovu láska môžu byť hyperonymy slová cit alebo vzťah, teda ku každému z významov alebo významových odtieňov slova môže byť iné hyperonymum (iné hyperonymá).
Opakom hyperonyma je hyponymum. Hyponymum je podradený pojem k inému pojmu. Podradeným pojmom k rastline je napríklad ovocie, k ovociu napríklad jablko.

Uplatnenie

Hyperonýmia a hyponýmia majú veľký význam napríklad v biologickej taxonómii, nozológii a vôbec v akejkoľvek systematike a katalogizácii. Jej uplatnením sú i kategórie ako pomocný nástroj vo Wikipédii.

Súvislosti v ďalších odboroch

Tieto vzťahy možno okrem lingvistických pojmov popisovať i pojmami z oblasti teórie množín (množina, prvok množiny) alebo logiky (konjunkcia, disjunkcia, implikácia atď. – ak je niečo jablkom, potom to musí byť tiež ovocím; mrkva je ovocie alebo zelenina, mrkva je potravina a rastlina).
Stupňovitá systematika je sociomorfným obrazom hierarchického usporiadania ľudskej spoločnosti. Protipólom hierarchickej systematiky sú sieťové systémy (napríklad internet, telefónna sieť, dopravná sieť, sieť sociálnych vzťahov), v ktorých hierarchický systém býva pre praktické účely buď sčasti implantovaný, alebo nahradzovaný abecedným radením, číslovaním alebo podobnými spôsobmi.
Apples and Oranges

Kompozícia

Text skladby „Apples and Oranges“ pojednáva o dievke, ktorú stretol rozprávač v supermarkete, podľa rozhovoru v časopise Melody Maker ju Barrett údajne videl prechádzať sa v Richmonde. Barrettovou inšpiráciou bola jeho vtedajšia priateľka Lynsey Kornerová, ktorú v piesni popisuje. Jedná sa o jednu z mála skladieb Pink Floyd, ktorá sa zaoberá láskou.

Nahrávanie

Nahrávanie obi dvoch piesní zo singlu prebiehalo v EMI Studios 24., 26. a 27. októbra 1967. Podľa Nicka Masona šlo o „nevyspytateľnú kompozíciu, ktorá by sa skvelo hodila na album, ale požiadavky na song zrejme nespĺňala“. Kvôli nedostatku času ju ale skupina pre singel nahrala. Singel v hitparáde prepadol, za čo podľa Rogera Watersa mohol producent Norman Smith, pretože pieseň ako taká bola podľa neho dobrá.

Live a alternatívne verzie

Nie je evidovaný žiadny koncert, kde by Pink Floyd hrali skladbu „Apples and Oranges“. Taktiež bubeník Nick Mason si žiadne takéto vystúpenie nepamätá.
Pieseň „Apples and Oranges“ vyšiel ako monofonný singel (na B strane skladba „Paint Box“) iba v Spojenom kráľovstve (katalógové číslo: Columbia EMI DB 8410) dňa 17. novembra 1967. Ďalej vyšla na kompiláciach The Best of the Pink Floyd (1970; stereo mix) a 1967: The First Three Singles (1997) a na bonusovom CD The Early Singles box setu Shine On (1992). Na bonusovom treťom CD reedície albumu The Piper at the Gates of Dawn z roku 2007 sa táto skladba objavila dvakrát, v mono a stereo verzií.

Videoklip

Propagačný čiernobiely videoklip ku skladbe „Apples and Oranges“ bol nahraný pre belgickú televíziu RTB 18. a 19. februára 1968 v štúdiu s rekvizitami obchodu so zeleninou. Na originálnu zvukovú stopu tu plejbekovo spieva Roger Waters, Syd Barrett už bol nahradený Davidom Gilmourom.
1. vodnopólová liga žien 2010/11

Systém súťaže

Hrala sa iba základná časť, a to turnajovým spôsobom. Hralo sa spolu 9 turnajov. Všetky tímy organizovali 3 turnaje.
St. Nicolaus

St. Nicolaus je značka spoločnosti St. Nicolaus - trade, a. s., ktorá vyrába a distribuuje potravinársky tovar.

Dejiny

V roku 1867  v meste Liptovský Mikuláš založil podnikateľ Armín Štark pálenicu, ktorú neskôr rozšíril na rafinériu.
Spravodajská služba

Spravodajská služba je zvláštny štátny orgán, ktorý utajeným spôsobom získava také informácie pre najvyššie štátne orgány, či napríklad políciu, ktoré nemožno získať iným spôsobom. Často tiež informácie analyzuje, rozširuje a venuje sa špionáži a kontrašpionáži. Patrí medzi tajné služby. 
Stupeň utajenia jednotlivých spravodajských služieb je rôzny. Spravidla sa utajujú pracovné metódy, používaná technika, pracovníci, u niektorých služieb aj rozpočet, sídlo a podobne. Niekedy sa utajuje aj fakt, že daná služba vôbec existuje – napr. v Spojenom kráľovstve legálne rozviedka neexistuje, hoci je jej existencia všeobecne známa.

Koordinácia

Na Slovensku činnosť jednotlivých spravodajských služieb koordinuje Výbor Bezpečnostnej rady Slovenskej republiky pre koordináciu spravodajských služieb (Bezpečnostná rada SR bola zriadená roku 2002). Činnosť SIS kontroluje Osobitný kontrolný výbor Národnej rady Slovenskej republiky na kontrolu činnosti SIS. Je stálym pracovným orgánom bezpečnostnej rady pre koordináciu plánovania opatrení zameraných na zabezpečenie činnosti štátnych orgánov a špeciálnych služieb, ktoré plnia úlohy podľa osobitných predpisov. Predsedom výboru je predseda bezpečnostnej rady. Podpredsedom výboru je podpredseda Bezpečnostnej rady. Členovia výboru sú: minister zahraničných vecí Slovenskej republiky, minister obrany Slovenskej republiky, minister vnútra Slovenskej republiky, riaditeľ Slovenskej informačnej služby, riaditeľ Vojenského obranného spravodajstva, riaditeľ Vojenskej spravodajskej služby, prezident Policajného zboru a riaditeľ Národného bezpečnostného úradu.
Perokresba

História

V minulosti sa pre kreslenie používalo trstinové pero, zahrotené vtáčie perá, zaostrené drevené paličky neskôr atramentové perá s oceľovým hrotom a štetce. Ako farbiace médium sa používa tuš, atrament, sépiová farba. Pred praktickým využitím fotografie bolo kreslenie perom hlavným spôsobom zaznamenávania obrazu. Dnes sa používa iba ako umelecká technika. V poslednom čase vďaka elektronizácii sa rozvíja aj kreslenie pomocou tabletu, kde je digitálne nastaviteľný tvar hrotu "pera", a kresliace pero reaguje na tlak zmenou hrúbky kreslenej čiary (alebo zmenou farby, tvaru, rozloženia bodov ...) čo dáva nové možnosti v tomto umeleckom smere.
Kedysi bolo kreslenie považované za povinné vzdelanie človeka, ktoré bolo vyučované aj na školách (pozostatkom je dnešná výtvarná výchova). Kreslili sa portréty, zachytávali sa mestá a budovy. Neskôr kresbu nahradila fotografia a kreslenie sa začalo považovať za niečo mimoriadne, na čo treba mať talent. Je to však len o osvojení si techník a o praxi.

Tieňovanie

Tieňovanie patrí medzi základné techniky perokresby. Používa sa pre stvárnenie objektu ako trojrozmerného a pre vyjadrenie tieňa. Existuje viacero techník tieňovania - striedanie prítlaku aby sa dosiahli odtiene sivej, rozmazávanie, rozpíjanie. Klasické tieňovanie (šrafovanie) spočíva v kreslení rovnobežných čiar v 45° uhle po tieňovanej ploche. Čím sú čiary pri sebe bližšie, tým je tieňovanie sýtejšie a hustejšie.

Počítačová doba

Rozvoj počítačového priemyslu a prerod počítačov zo "strojov na prácu" na "stroje pre zábavu" umožnili aj zmenu techník kreslenia - rozšírením o počítačové možnosti. Na rozdiel od klasického kreslenia sú možnosti počítačov v tomto smere takmer neohraničené, záleží len na umeleckých danostiach človeka a kvalite používaného softvéru.
Na trhu sa objavilo viacero programov zameraných špeciálne na kreslenie v počítači. Ako kresliaci nástroj sa používa myš, ale hlavne tablet, ktorý najviac umožňuje používať "klasické techniky". Obrovskou výhodou sa stali digitálne kresliace perá reagujúce na tlak na podložku. Podľa kvality umožňujú rozlíšiť až 256 úrovní tlaku ruky. Táto škála sa dá ďalej digitálne spracovať a prekonvertovať tlak napr. na hrúbku hrotu pera, zmenu farby pera, zmenu tvaru pera, nahradenie hrotu pera sprejom - zmeny hustoty a ostrosti sprejovania, rozmazávanie a rozpíjanie hrotu a samozrejme o nekonečné kombinácie uvedeného.
Softvér samozrejme umožňuje aj ďalšie úpravy - vypĺňanie farbou, zmeny jasu a kontrastu, kolorovanie, rozpíjanie, rozmazávanie, prefarbovanie.... Je možné používať nástroje ako "štetec", "vlhká špongia", "rozmazávanie prstom", "sprej" a pod.
Takéto možnosti dávajú umelcovi silný nástroj pre vyjadrenie svojich predstáv.
Coulon (Deux-Sèvres)

Poloha

Obec má rozlohu 29,79 km². Najvyšší bod je položený 81 m n. m. a najnižší bod 0 m n. m.

Obyvateľstvo

Počet obyvateľov obce je 2 211 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vuelta a España

Vuelta a España (doslova „okružná jazda po Španielsku“), často skrátene Vuelta, sú etapové cyklistické preteky profesionálnych cyklistov, ktoré sa konajú koncom augusta až začiatkom septembra v Španielsku. V hodnotení cyklistických pretekov ProTour podľa Medzinárodnej cyklistickej únie (UCI) je Vuelta a España spolu s pretekmi Giro d´Italia zaradený do druhej najvyššej kategórie B.

Slováci na Vuelta l’España

Ako prvý Slovák v ére samostatnosti štartoval na pretekoch Matej Jurčo (Domina Vacanze) v roku 2005. V roku 2010 obsadill Peter Velits (HTC Highroad) v celkovom hodnotení 2. miesto.

Dejiny

Zakladateľom Vuelty a España je Juan Pujol, vydavateľ denníka Informaciones, ktorý chcel organizovaním cyklistických pretekov propagovať svoje noviny. Inšpiráciu čerpal z pretekov Tour de France a Giro d´Italia, ktoré takisto vznikli ako propagačná akcia časopisu a novín (L'Auto a La Gazzetta dello Sport).
Prvý ročník Vuelty sa uskutočnil v roku 1935, zúčastnilo sa ho 50 cyklistov, ktorí museli prekonať 3 411 kilometrov v 14. etapách - priemerná dĺžka jednej etapy bola 240 kilometrov. Prvé ročníky sa nekonali s pravidelnou ročnou periodicitou, až od roku 1955 sa Vuelta koná každoročne. Mnoho rokov sa preteky uskutočňovali v jarných mesiacoch, až v 90. rokoch 20. storočia boli preložené na koniec leta a začiatok jesene aby nekolidovali s pretekmi Giro d´Italia.
Vedúci pretekár v celkovom poradí má oblečený  Jersey rojo (červený dres), čo je španielsky ekvivalent k žltému dresu na Tour de France.
Môlay

Poloha

Obec má rozlohu 12 km². Najvyšší bod je položený 273 m n. m. a najnižší bod 157 m n. m.

Obyvateľstvo

Počet obyvateľov obce je 109 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Marshall Amplification

História

7. Júla 1962 Jim Marshall otvoril svoj prvý obchod s názvom "Jim Marshall and Son" vo voľnom preklade "Jim Marshall a Syn" v meste Hanwell Londýn. Jim najprv plánoval, že bude iba predávať kombá a učit hru na bicie. No opak sa stal pravdou a onedlho Jim a jeho priatelia vytvorili prvý zosilňovač. Bol pomenovaný "Number One" alebo aj "Číslo Jeden". V prvý deň sa našlo hneď 23 záujemcov o tento prístroj a stal sa ako prvý zosilňovač v séri JTM45.
Neskor v roku 1965 keď Pete Townshend potreboval aby jeho zosilňovač hral silnejšie Jim Marshall mal na to jedno riešenie a tým bolo urobiť 100 W zosilňovač. 
V roku 1967 sa jeho obchod presťahoval do Bletchley.
V roku 1981 vytvorili ich legendárny JCM800. Bol vytvoreny nový výzor a ako to oni nazivajú "agresívny" zvuk. Jednou z hlavných príčin prečo bol tak popúlarny bolo kvôly jeho nízkej výrobnej cene a vďaka tomu bol dostupný aj pre menšie kapely, ktoré chceli aby "to aj znelo keď budú hrať". 
Jednou zo zmien do, ktorej vstúpila firma bola v roku 2010 keď sa rozhodli, že vstúpia do branže so slúchadlami. Hlavnou pointou prečo chceli prispieť aj k tejto "cestičke zvukov" bol ten, že chceli sa rozširiť aj medzi ludí, ktorý nemali nič spoločné s možnosťou hrať na gitare alebo bez pristupu k praci s hudobnou technikou. Ich prvé slúchadla boli s názvom Major a Minor. Minor sú verzia slúchadiel do uši a Major su presným opakom teda cez uši. Neskor prišli na trh aj Marshall Monitor, Major II alebo Mode (štuplové). O pár rokov začali aj oni postupne pridávat do svojich sluchadiel technologiu na prenos zvuku bez káblu tzv. Bluetooth.  
V roku 2012 oslavila firma Marshall 50 rokov na trhu.
V roku 2015 bola zo strany Marshall snaha o vytvorenie kvalitného mobilu nielen na bežné použivanie ale aj hlavne na kvalitu hudby. bol tam jeden problem a ten bol taký, že mobil bol paradný hudobný prehravač ale zlý mobil...

Zvuk

Reproduktory Marshall majú svoj špecifický zvuk, ktorý je zvaný aj "Marshall tone" (Marshallový tón). Podľa niektorých ludí je tento zvuk najrozpoznatelnejši v rockovej historií. Každý z ich reproduktorov je v niečom iný ale všade najdete ten Marshall tone, ktorý je charakteristický práve pre reproduktory Marshall.

Odkaz, ktorý firma Marshall zanecháva

Marshall je jedna z najznámejšich firem na výrobu aparatúr. Firma Marshall prežila tie hlavné zmeny, ktoré sa diali počas toho ako sa zosilňovace a komba vyvíjali. 
Ako bolo už raz, že na žiadost Peta Townshena bol zostrojený zosilnovač tak tento raz bol prave pre neho vytvorený reprobox, ktorý obsahoval ako prvý 4 reproduktory.
V tejto dobe reproboxy marshall sú zväčša brané ako trend, ktorý je potrebný nato aby ste vyzerali "kvalitne". Kvôli to mu sú aj určité skupiny, ktoré nemusia byt tie najlepšie ale kupia si ich iba nato aby to vyzeralo na efekt.
Síran meďnatý

Toxicita

Pri požití síranu meďnatého dochádza k silnému zvracaniu a vodnatým hnačkám s prímesou krvi. Postihnutý môže s príznakmi ťažkého šoku zomrieť v priebehu niekoľkých hodín. Ako protijed podáme mlieko alebo jednu lyžičku hexakyanoželeznatanu draselného rozpusteného v pol litri vody. Predtým vyvoláme zvracanie, ale maximálne desať minút po intoxikácii. Pri postriekaní pokožky vodným roztokom síranu meďnatého umyjeme pokožku vodou a mydlom.
Zvlášť nebezpečný je pre vodné organizmy, najmä vodné bezstavovce.
Bratislavský chlapčenský zbor

Bratislavský chlapčenský zbor (BChZ) je spevácky zbor, ktorý vedie jeho zakladateľka Mgr. art. Magdaléna Rovňáková, ArtD. a jej asistent MgA.Gabriel Rovňák ml. Kvalitu vokálneho prejavu spevákov pozitívne ovplyvňujú hlasové pedagogičky Mgr.art.Miriam Garajová (hosťujúca sólistka opery SND) a Monika Maglayová (členka Slovenského filharmonického zboru. So zborom spolupracuje klaviristika Mgr. art. Dana Hajóssy.
Teleso vzniklo v roku 1982 na pôde Slovenskej filharmónie. V súčasnosti je súčasťou Súkromnej umeleckej školy. Navštevuje ho ca 80 chlapcov od 7 do 26 rokov. Koncertná časť má približne 50 členov. Zbor účinkoval s mnohými sólistami ako napr. Peter a Miroslav Dvorský, Jozef Kundlák, Peter Mikuláš, či popoví speváci Vašo Patejdl, Peter Nagy, Jožo Ráž, Helena Vondráčková, Lucie Bílá, a skupiny ako Hex, No Name a Margot. Zbor spieva v rôznych jazykoch, popri slovenčine je to napríklad latinčina, taliančina, francúzština, nemčina, angličtina, japončina, pod vedením rôznych svetoznámych dirigentov (Lenárd, Slovák, Dohnányi, Pešek, Rahbari, Parrot, Hopkins, Muti, Tate a mnohí iní).
Bratislavský chlapčenský zbor sa zúčastnil desiatok koncertných ciest a festivalov vo všetkých častiach sveta, vyhral veľké zborové súťaže (v USA v roku 1995, v Rusku v 2009). Doma spolupracuje s operou, baletom aj činohrou SND, Slovenskou filharmóniou, Musicou Aeternou, Solamente naturali ... Precestoval už väčšinu sveta (USA, Kanada, Japonsko, Izrael, Fínsko, Švédsko, Nemecko, Holandsko, Belgicko, Anglicko, Francúzsko, Španielsko, Taiwan a iné.) 9 rokov hosťoval vo Viedenskej štátnej opere.
BChZ sa môže popýšiť viacerými nahrávkami na rôznych nosičoch - Mg, LP, siedmimi CD-čkami a DVD s vianočným programom.
Taktiež každoročne usporadúva konkurz pre nových nádejných speváčikov.
Bob Gainey

Robert Michael "Bob" Gainey (*13. december 1953, Peterborough, Ontário, Kanada) je bývalý profesionálny hokejista a v súčasnosti viceprezident a generálny manažér hokejového klubu Montreal Canadiens. Je po ňom pomenované ocenenie Bob Quequét Gainey Award, určené pre najobľúbenejšieho generálneho manažéra sezóny.

Hráčska kariéra

V rokoch 1970 až 1973 hrával za Peterbourgh Petes v súťaži Ontario Hockey League. Bol draftovaný Montrealom v prvom kole draftu. Ako defenzívny špecialista Gainey hral za Canadiens od sezóny 1972/73 až do sezóny 1988/89. Vyhral štyrikrát Trofej Franka J. Selkeho. Vyhral päťkrát Stanley Cup. V roku 1979 získal Conn Smythe Trophy. Gainey odohral v NHL 1139 zápasov.

Klubové štatistiky

Základná sezóna              
Sezóna  Klub                    Liga  GP   G   A    Pts  PIM   
       
1971-72 Peterborough Petes      OMJHL 4    2   1    3    33
1972-73 Peterborough Petes      OMJHL 52   22  21   43   99
1973-74 Montreal Canadiens      NHL   66   3   7    10   34
        Nova Scotia Voyageurs   AHL   6    2   5    7    4
1974-75 Montreal Canadiens      NHL   80   17  20   37   49
1975-76 Montreal Canadiens      NHL   78   15  13   28   57
1976-77 Montreal Canadiens      NHL   80   14  19   33   41
1977-78 Montreal Canadiens      NHL   66   15  16   31   57
1978-79 Montreal Canadiens      NHL   79   20  18   38   44
1979-80 Montreal Canadiens      NHL   64   14  19   33   32
1980-81 Montreal Canadiens      NHL   78   23  24   47   36
1981-82 Montreal Canadiens      NHL   79   21  24   45   24
1982-83 Montreal Canadiens      NHL   80   12  18   30   43
1983-84 Montreal Canadiens      NHL   77   17  22   39   41
1984-85 Montreal Canadiens      NHL   79   19  13   32   40  
1985-86 Montreal Canadiens      NHL   80   20  23   43   20
1986-87 Montreal Canadiens      NHL   47   8   8    16   19
1987-88 Montreal Canadiens      NHL   78   11  11   22   14
1988-89 Montreal Canadiens      NHL   49   10  7    17   34

                   Spolu NHL         1139 239 262  501  585